text: Rumænere fotograferede huse i Vamdrup
  17 juli 2015 kl. 15.46
  Sydøstjyllands Politi vil gerne tale med en mand og en kvinde, som ved middagstid fotograferede huse på Kongeåvej i Vamdrup ved Kolding.
  - Der har været en del indbrug i samme område, så vi vil gerne høre dem om, hvad de lavede, siger vagtchef Henrik Dam, Sydøstjyllands Politi.
  En beboer i området undrede sig over de to mennesker, som tog billeder. De kørte i en grå/hvid bil med rumænske nummerplader. Nummeret er BL 17 FLY, oplyser vagtchefen.
  Manden beskrives som 30-40 år, ca. 170 cm høj og iført hvid t-shirt og lyse lærredsbukser. Kvinden var samme alder og havde gråligt hår. 
  Oplynsinger til politiets servicecenter, telefon 1-1-4.
  